open-index/open-wikipedia-markdown huggingface dataset:
Adam Bochenek

**Adam Wawrzyniec Bochenek** (født 10. august 1875 i Kraków, død 25. mai 1913 i Kraków) var en polsk lege, anatom og histolog.

Hans far, Mieczysław, var professor i økonomi ved Det jagellonske universitet i Kraków. Adam studerte 1892 – 1898 medisin ved samme universitet, hvor han tok sin doktorgrad. I årene 1899 – 1901 oppholdt han seg i utlandet, og studerte antropologi ved Schwalb-instituttet i Strasbourg og ved universitetet i belgiske Louvain. I 1906 ble han professor ved Uniwersytet Jagielloński. Han underviste i anatomi, og organiserte et forskningslaboratorium som undersøkte blant annet strukturen til nervesystemets fibrer. Han var forfatteren av 28 forskningsarbeid, hovedsakelig innen områdene histologi og embryologi.

## Bibliografi
Hans mest berømte verk er flerbindsanatomien *Anatomia człowieka* (menneskets anatomi; det første bindet ble utgitt 1909), populært kjent som *Anatomia Bochenka* (Bocheneks anatomi), et standardverk og en av de mest populære anatomier blant polske leger og medisinstudenter.

## Referanser
Liste over byer i Kenya

Dette er en **liste over byer i Kenya**.

Det største byområdet i Kenya er Nairobi. Området hadde 3&nbsp;639&nbsp;581 innbyggere 1. januar 2005. Dermed bor omkring ti prosent av landets befolkning i hovedstadsregionen.

I tabellen er byer med mer enn 30&nbsp;000 innbyggere tatt med. Antallet ved folketellingene 24. august 1989 og 24. august 1999 og 2009 er oppgitt. Folketallet omfatter byen uten forsteder.
Med unntak av Nairobi er provinsen byene ligger i oppgitt.
  

  

## Se også
*Liste over fylker i Kenya

## Referanser


## Eksterne lenker
* Central Bureau of Statistics
*  (engelsk, tysk, fransk og spansk)
* Befolkningstall fra http://www.citypopulation.de/Kenya.html (engelsk og tysk)
Delelinje

**Delelinje** er ofte synonymt med grenselinje til sjøs mellom to stater. Delelinje opprettes mellom to stater der hvor det er så kort avstand mellom statenes grunnlinje at det ikke naturlig er internasjonalt farvann mellom statene. Delelinjen trekkes også utover grensen for territorialfarvann (12 nautiske mil siden 1982), i praksis trekkes den også som avgrensing av statenes økonomiske soner (200 nautiske mil siden 1982). Avtaler mellom stater om delelinje skjer normalt gjennom bilaterale forhandlinger, og ratifiseres statsrettslig av landenes lovgivende forsamlinger eller statsoverhoder. Forhandlende stater må samtidig ta hensyn til havretten.

Et vanlig prinsipp for en delelinje er midtlinjeprinsippet, det vil si at delelinjen går like langt fra de to staters grunnlinje. Grunnlinjen er forklart i FNs havrettskonvensjon, artikkel 5 og 7. Normal grunnlinje følger lavvannslinjen slik den er gjengitt på kyst-statens sjøkart. Rette grunnlinjer kan trekkes mellom ytterste punkter av tørt land ved lavvann, når kysten er uregelmessig, som for eksempel den norske kysten (begrenset i lengde mellom nabopunkter til 48 nautiske mil).

Et annet mulig prinsipp er sektorlinjeprinsippet, det vil si at delelinjen trekkes langs en meridian fra et navngitt sted på land, og i rett linje mot Nordpolen eller Sørpolen. En slik linje tar ingen hensyn til landformer, og vil normalt ikke kunne sammenfalle helt med midtlinjen (da måtte kystene på begge sider ha vært helt rettlinjete).

## Eksempler på delelinjer
I Nordsjøen trekkes det delelinjer i hele havområdet. Norge inngikk avtale om delelinje med Storbritannia og Danmark på 1960-tallet. I Norskehavet er det noen steder så stor avstand mellom Norge og Island at delelinjen (de økonomiske sonenes grenselinjer) avbrytes av lommer av internasjonalt farvann (Smutthavet). 

Sovjetunionen, og senere Russland, har i mange tiår hevdet sitt sjøterritorium i nord avgrenset ved sektorlinjer trukket i rett linje mot Nordpolen fra navngitte punkter på land. Dette har vært hevdet overfor både Norge i Barentshavet og overfor USA i Beringstredet. Overfor Norge anerkjente Russland riktignok umuligheten av å gjøre krav på Fiskevernsonen ved Svalbard, som ville ligget litt inne på russisk side av sektorlinjen. Sektorlinjen ble som russisk forhandlingspunkt trukket fra Grense Jakobselv og langs en midtlinje ut Varangerfjorden, og deretter i en rett nordlig meridianlinje (men rundt fiskerivernsonen) til nordpolen. Russerne godtok ikke det norske kravet om midtlinje mellom Svalbard og Frans Josefs land, da avstanden mellom disse oversteg territorialfarvannets utstrekning.

I 2010 ble de to land enige om en avtale om delelinjen i Barentshavet.

## Eksterne lenker

* ''Den undersjøiske fjellhylle: konsolideringen av den norske kontinentalsokkel 1982-2007''. Masteroppgave i historie fra 2008. Munin, universitetsbiblioteket i Tromsø.
Sätra

**Sätra** er en bydel i bydelsområdet Skärholmen i Söderort i Stockholm. Den grenser til bydelene Bredäng og Skärholmen samt til kommunedelene Segeltorp i Huddinge kommune og Kungshatt i Ekerö kommune. Bydelen avgrenses i nord av Mälaren og i sør av /. 

## Se også
*Sätra tunnelbanestasjon
Denys Hay

**Denys Hay** (født 29. august 1915 i Newcastle upon Tyne i England, død 14. juni 1994) var en historiker som spesialiserte seg på den europeiske middelalderen og renessansen, og huskes for å ha vektlagt spesielt Italias betydning og innflytelse på den europiske historien. Hay jaktet på de lange linjene i den historiske prosessen og hadde samtidig et øye på hvordan sosiale systemer påvirket livene til menneskenes hverdag.

Hay underviste på Universitetet i Edinburgh i Skottland fra 1954 og fram til han gikk av med pensjon i 1980. Han blir husket med et eget seminar oppkalt etter ham. Han var også tilknyttet Det europeiske universitetsinstituttet i Firenze etter 1980.

## Bibliografi (utvalg)
* ''The Anglica historia of Polydore Vergil, AD 1485-1537*, redaktør (1950)
* *Polydore Vergil: Renaissance Historian and Man of Letters* (Clarendon Press, 1952)
* *Middelalderens historie*, norsk utgave 1983, første gang utgitt 1953 som *From Roman Empire to Renaissance Europe*, deretter revidert i 1964 som *The Medieval Centuries*. ISBN 82-02-09040-7
* *Europe: the Emergence of an Idea* (Edinburgh University Press, 1957)
* *The Italian Renaissance in its Historical Background* (1961, 1977)
* *Europe in the Fourteenth and Fifteenth Centuries* (1966, 2. utg 1989) ISBN 0-582-49179-7
* *Italian Clergy and Italian Culture in the Fifteenth Century* (1973)
* *Renaissance Essays* (1988)
* *Italy in the Age of the Renaissance, 1380-1530'', Longman History of Italy. (1989) ISBN 0-582-48359-X

## Referanser
Ludwik Hirszfeld

**Ludwik Hirszfeld** (født 5. august 1884 i Warszawa, død 7. mars 1954 i Wrocław) var en polsk lege, bakteriolog og immunolog, og opphavsmannen til den polske immunologiskole og et nytt vitenskapsfelt, seroantropologien (studiet av blodtypenes forekomst). Sammen med Emil Freiherr von Dungern innførte han ABO-systemet for blodtyper.

## Liv og virke
### Bakgrunn
Hirszfeld var nevø til den polske matematiker Aleksander Rajchman og bakteriologen Ludwik Rajchman.

Etter gymnasstudier i Łódź, dro Hirszfeld, som var jøde men etterhvert bestemte seg for å konvertere til katolisismen, til Tyskland for å studere medisin der. I 1902 begynte han ved Universitetet i Würzburg og fortsatte fra 1904 i Berlin, der han i tillegg til medisinen også fulgte forelesninger i filosofi. 

Hans doktoravhandling, *Über Blutagglutination*, i 1907, tok utgangspunkt i temaet agglutinering. Hans habilitasjon (i en alder av 30 år) berørte områdene blodkoagulasjon og immunologiske prosesser. 

### Forskningskarriere
Under første verdenskrig arbeidet han for å bekjempe en enorm flekktyfusepidemi i Serbia. Etter at Polen på ny ble selvstendig i 1918, var han med på å grunnlegge Det statlige hygieneinstitutt i Warszawa. I 1926 habiliterte han seg for andre gang som bakteriolog og immunolog. 

Under andre verdenskrig ble han sammen med andre jøder tvunget til å bosette seg i gettoen i Warszawa av de tyske nazistene. Der holdte han foredrag og drev med forskning. Takket være en vaksine fra professor Rudolf Weigl som han fikk smuglet over til gettoen fikk han helbredet flekktyfussyke. I 1942 klarte han å rømme fra gettoen og skjulte seg i huset til Marian Kenigs kone, Laura Kenigowa. 

I 1945 reiste Hirszfeld til Wrocław og ble den første dekanus ved det medisinske fakultet ved universitetet der. I 1954 grunnla han i samme by Det polske vitenskapsakademis (PANs) Institutt for immunologi og forsøksterapi.

Han er mest kjent for sitt arbeid med blodgruppene, som han gjennomførte sammen med Emil Freiherr von Dungern i årene 1907–1911. De formulerte da lovene for blodgruppenes arv og innførte i 1910 betegnelsene 0, A, B og AB for de forskjellige blodgrupper, som i 1928 ble internasjonal nomenklatur. Senere betegnet Hirszfeld i Polen på egen hånd de såkalte blodundergruppene (A1 og A2 innen blodgruppen A). Uavhengig av Edmund Biernacki beskrev han blant annet de røde blodcellers sedimenteringsprosess. Han innførte i Polen også Rh-faktoren, og ble opphavsmannen til seroantropologiske undersøkelser.

## Verker
* Ludwik Hirszfeld: *Konstitutionsserologie und Blutgruppenforschung*, Berlin : Julius Springer 1928
* Ludwik Hirszfeld: *Probleme der Blutgruppenforschung*, Jena : VEB G. Fischer, 1960
* Ludwik Hirszfeld: *Historia jednego życia* (Geschichte eines Lebens), Czytelnik, Warszawa, 1946, Pax, Warszawa, 1967, 1989, Czytelnik, Warszawa, 2000, ISBN 8307027314

## Referanser


## Litteratur
* LILLE-SZYSZKOWICZ I (1957). "[Development of studies on pleiades of blood groups.]". Postępy higieny i medycyny doświadczalnej.
Sätra tunnelbanestasjon

**Sätra tunnelbanestasjon** er en stasjon på Stockholms tunnelbane. Den trafikkeres av T-bane 2 (rød linje) og ligger mellom stasjonene Skärholmen og Bredäng. Selve stasjonen ligger på vestre siden av sentrum. 

Stasjonen ble innviet 16. mai 1965 som den 63. stasjonen, og var den siste som ble innviet i regi av AB Stockholms Spårvägar (SS). Sätra var endestasjon frem til 1. mars 1967, da banen ble forlenget. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Skärholmen

**Skärholmen** er en bydel i Skärholmen bydelsområde i Söderort i Stockholm. Bydelen grenser til Sätra og Vårberg, til Segeltorp, Kungens kurva og Vårby i Huddinge kommune, samt til Ekerö kommune. 

Skärholmen ligger i Stockholms sydvestlige hjørne, langs Stockholms tunnelbanes røde linje. 

## Se også
*Skärholmen tunnelbanestasjon
Anna-Eva Bergman

**Anna-Eva Bergman** (født 29. mai 1909 i Stockholm, død 24. juli 1987 i Grasse, Frankrike) var en norsk maler. 
## Liv
Bergman ble født i Stockholm som barn av svensk far og norsk mor. Foreldrene ble skilt kort tid etter fødselen, og hun flyttet med moren til Norge. Hun vokste opp hos flere av morens søstre i Hardanger og Fredrikstad/Oslo. Hun ble oppfordret av sin onkel til å satse på kunstnervirke, og begynte i 1926 på SHKS, og året etter på Statens kunstakademi, hvor hun hadde Axel Revold som lærer. Hun studerte også i Wien og Paris. 

I Paris møtte hun den tyske maleren Hans Hartung (1904–1989). De to ble gift i 1929, og levde sammen i 10 år. De bodde hovedsakelig i Paris og i Tyskland, de siste par årene bodde de på Menorca, hvor de bygget et eget hus. Som tyske statsborgere som ikke ble boende i Tyskland og som heller ikke ville innordne seg nasjonalsosialismens ensretting av kunsten opplevde de mange problemer av praktisk, politisk og økonomisk art. Disse problemene sammen med Bergmans sviktende helse førte til at paret ble skilt i 1939. Bergman vendte da nedbrutt hjem til Norge. Hun var gift med offiser og fabrikkeier Fridhjof Lange (1895–1988) fra 1944 til 1952. Hun reiste til Paris i 1952, der møtte hun igjen Hartung. Hun skilte seg fra Lange og ble i 1957 på ny gift med Hartung. Paret bosatte seg i Antibes i 1973. En stiftelse i Antibes forvalter i dag deres hjem som et museum, og tar vare på etterlatte verk, forvalter verkkataloger o.l.

## Karriere
Bergmans første utstillinger i Norge (1950 og 1961) vakte liten oppsikt, men etter utstillinger i Paris og andre steder våknet interessen i Norge. Bergman var representert på documenta 2 i 1959. Hun hadde også utstillinger i Kunstnernes Hus (1966) og på Høvikodden (1979). 

Bergman ble i 1969  hedret av Frankrike med *[[Den nasjonale fortjenstorden (Frankrike)|Den nasjonale fortjenstorden]]*.

I 2023 ble det på Musée d’art moderne de la ville de Paris åpnet en stor utstilling med Bergmans kunst av H.M. Dronning Sonja. Utstillingen, arbeidene og hennes biografi ble meget bredt presentert i fransk media. TV-kanalen ARTE hadde i mai 2023 et timeslangt program om henne. 

## Referanser


## Litteratur
* Tone Skedsmo. «Anna-Eva Bergman». I: *Norsk biografisk leksikon*, 2. utg.
* *Anna-Eva Bergman* / redaktør: Paula Fure. – Kongsberg : Galleri Åkern, 2006. ISBN 978-82-997395-0-4
* *Minnespeil : tegninger av Anna-Eva Bergman* / Museet for samtidskunst 2002; utstillingsansvarlig Karin Hellandsjø og Ole Henrik Moe. (TERSKEL ; nr 24 ) 
* Ole Henrik Moe. *Anna-Eva Bergman : liv og verk* Dreyer, 1990. ISBN 82-09-10479-9
* *Anna-Eva Bergman : malerier og tegninger 1949-1987* / redaktør: Ole Henrik Moe ; Lillehammer Kunstmuseum 1996. Orfeus, 1996. ISBN 82-467-0003-0
* Anna-Eva Bergman : minneutstilling, red. Svein Engelstad; Oslo kunstforening; Norrköpings konstmuseumog Herning Kunstmuseum,  
* Karin Hellandsjø. «Anna Eva Bergman» I: Kunst. – 1983, nr 4. 
* kunstbib i alt 19 bøker, artikler og utstillingskataloger om Bergman

## Eksterne lenker
* 
* 
*  fondationhartungbergman.fr
*  kulturnett troms
Skärholmen tunnelbanestasjon

**Skärholmen tunnelbanestasjon** er en stasjon på Stockholms tunnelbane, i Skärholmen. Den trafikkeres av T-bane 2 (rød linje) og ligger mellom stasjonene Sätra og Vårberg. Stasjonen ligger i Skärholmsterrassens bygning, ca. 5 meter under bakken. 

Stasjonen ble innviet 1. mars 1967 som den 64. stasjonen. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Vårberg

**Vårberg** er en bydel i Skärholmen bydelsområde i Söderort i Stockholm. Den grenser til Skärholmen og til kommunedelene Vårby i Huddinge og Estbröte og Kungshatt i Ekerö kommune. 

Stockholms høyeste punkt ligger her, Vikingaberget, som når 77,24 meter over havet.

## Vårberg T-banestasjon

* *Se også: [[Vårberg tunnelbanestasjon]]*

I 1967 fikk Vårberg en stasjon på Stockholms tunnelbane. Stasjonen er utsmykket av kunstneren Maria Ängquist Klyvare; hennes mosaikktavler med motiv av hender ble avduket i 1996.
Vårberg tunnelbanestasjon

**Vårberg tunnelbanestasjon** er en stasjon på Stockholms tunnelbane. Den trafikkeres av T-bane 2 (rød linje) og ligger mellom stasjonene Skärholmen og Vårby gård. Selve stasjonen ligger øst for Vårbergstorget, og består av en plattform utendørs med inngang fra sør. 

Stasjonen ble innviet 2. desember 1967 som den 68. stasjonen. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Manchester (New Hampshire)

**Manchester** er den største byen i delstaten New Hampshire, USA.

Byen har  innbyggere (2010), og ligger i Hillsborough County.

## Referanser


## Eksterne lenker
*
Territorialfarvann

**Territorialfarvann** er alt sjøareal innenfor territorialgrensen for en kyststat. Territorialfarvannet utmåles som regel fra en selvstendig stats kystlinje. Typisk strekker territorialfarvannet seg 12 nautiske mil ut fra kysten, i overensstemmelse med FNs havrettskonvensjon.

Det skjer at flere land gjør krav på et havområde, liksom territorialfarvannsgrensen ofte er blitt endret ensidig for å omfatte og regulere aktiviteter såsom oljeutvinning, fiskerettigheter (se torskekrigen) og for å forhindre piratradio fra skip utenfor 12-milsgrensen.

## Indre farvann
*Indre farvann* er i havretten den indre del av territorialfarvannet. Det omfatter havområdene innenfor innenfor grunnlinjene, som fjorder, bukter, sund og havner.

## Se også
*Internasjonalt farvann
*Kontinentalsokkel
*Økonomisk sone

## Referanser


## Eksterne lenker
* Norges territorialfarvann - Regjeringen.no
Stenselva

**Stenselva** er elva mellom Aspern, Brekke sluser og Femsjøen i Haldenvassdraget. Den er 7 km lang.

Ved Krappeto og Brekke var det et fall på til sammen 26,6 meter. Dette ble utnyttet til en kraftstasjon for å forsyne byen med kraft. Stasjonen stod ferdig i 1924, det samme gjorde Brekke sluser, der fire høye slusekamre løftet båten DS «Engebret Soot» 26,6 meter fra Femsjøen / Ganerødelva til Stenselva.

Stenselva og Brekke sluser inngår idag som en hovedstrekning i Haldenkanalen, en turistattraksjon hvor man kan reise med en nyrestaurert dampbåt fra Tistedal ved Halden og opp til Strømsfoss i Aremark. Kanalen er seilbar videre opp til Ørje.

Mellom Brekke sluser i Halden kommune, og Strømsfoss sluser i Aremark, har Haldenkanalen samme vannspeil gjennom Stenselva, Aspern, Skotsbergelva og Ara, 105 meter over havet.

## Se også
* Liste over elver i Østfold
Mikojan-Gurevitsj MiG-15

**Mikojan-Gurevitsj MiG-15** (NATO-kallenavn **Fagot**/**Midget**) (Russisk: Микоян и Гуревич МиГ-15) var et jetdrevet jagerfly som ble utviklet for Sovjetunionen av Artem Mikoyan og Mikhail Gurevich. MiG-15 var et av de første suksessfulle jagerfly med bakoverstrøkne vinger og ble beryktet i luftrommet over Korea under koreakrigen og det var en verdig motstander til det amerikanske F-86 Sabre. MiG-15 var også utgangspunktet for utviklingen av det mer avanserte MiG-17 som senere ble en tøff motstander til amerikanernes fly under vietnamkrigen på 1960-tallet. Det er antatt at MiG-15 er det jetfly det har blitt produsert flest eksemplarer av på verdensbasis, med over 12&nbsp;000 produserte fly &ndash; med fly produsert på lisens i utlandet er dette tallet muligens så høyt som 18&nbsp;000.

## Spesifikasjoner (MiG-15''bis'')

## Referanser


## Eksterne lenker
* MiG-15UTI Midget ved Norsk Luftfartsmuseum i Bodø
Grunnkretser i Evje og Hornnes kommune

**Grunnkretser i Evje og Hornnes kommune** er delområder og grunnkretser som seksjonerer Evje og Hornnes kommune, Aust-Agder, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.

## Grunnkretser
* **Delområde **
** 
** 
** 
** 
** 
** 
** 
* **Delområde **
** 
** 
** 
** 
** 
** 
** 
** 
** 
** 
** 

## Se også
* Lister over grunnkretser i Norge

## Eksterne lenker
* Delområder og grunnkretser, 2006 fra Statistisk sentralbyrå
Shahid Rasool

:*For medlemmet i B-gjengen, se [[Shahid Rasool (1982)]]*

**Shahid Rasool** (født 19. september 1964) er en tidligere kampsportutøver, instruktør i thaiboksing, og leder for Norges Thaiboksing Forbund.

## Kriminell løpebane
Rasool regnes av mange for å ha tidligere vært blant lederne av såvel Young Guns som A-gjengen. Selv hevdet Rasool i 2006 at disse gjengene ikke eksisterte, men var forestillinger skapt av politi og media. Rasool ble i en periode på slutten av 1990-årene karakterisert av politiet som «en av Norges farligste menn».

Han ble tiltalt for psykisk medvirkning i det såkalte Romsås-drapet i 1988, men ble frikjent. I 1997 startet den såkalte Rasool-saken der Shahid Rasool sto tiltalt for i alt 157 lovbrudd, blant annet vold, trusler, ran og kidnapping. Rettsforhandlingene i Oslo byrett varte fra 18. januar til 25. juni 1999, og den endelige dommen i Høyesterett i 2002 lød på 12 års fengsel for de i alt 108 tiltalepunktene han ble dømt for. Da hadde Rasool sittet fem år i varetekt, lenger enn noen annen norsk fange. Rasool ble representert av advokat Fridtjof Feydt i byretten og siden av John Christian Elden. Under rettssaken kom det fram at Rasool, som også var tiltalt for vold mot sin tidligere norske kone, som han hadde vært gift med i ti år, hadde brukt anabole steroider i en årrekke. Ifølge hennes forklaring førte hans bruk av steroider til at han forandret personlighet totalt, og begynte å mishandle henne og andre grovt.

## Utspill om medias framstilling og meglingstilbud
Shahid Rasool har gått ut mot medias og politiets fremstilling av tilfeldige lovbrudd som organisert kriminalitet og har fått støtte for dette syn av såvel forskere som advokater. Han har også tilbudt seg å megle for å få slutt på konflikten mellom A-gjengen og B-gjengen.

## Kampsport
Med lang fartstid innen stående kampsporter har Shahid Rasool i mange år vært instruktør i thaiboksing. Han startet først å trene taekwondo i 1978 og kickboksing i 1980. Han er i dag leder for Norges Thaiboksing Forbund (må ikke forveksles med Norwegian Muay Thai Association). Han har også konkurrert i brasiliansk jiu-jitsu.

## Referanser


## Eksterne lenker
* 
*
Université Saint-Joseph

**Université Saint-Joseph** er et katolsk pavelig universitet i Beirut i Libanon. Det ble grunnlagt av jesuitter i år 1875. Det ligger i bydelen Achrafiyeh. Undervisningsspråket er fransk og arabisk.

Universitetet er i dag med omkring  studenter et av de viktigste universitetene i Midtøsten. Det er særlig kjent for universitetsklinikken "Hôtel Dieu", fakultetene for henholdsvis filosofi, ingeniørvitenskap og teologi, CEDRAC (Senter for kristen-arabiske studier) og det orientalske bibliotek.

## Kjente studenter og professorer
* Peter Hans Kolvenbach, teolog, semittist
* Louis Cheikhô, teolog
* Peter Scholl-Latour, journalist
* Pierre Gemayel, apoteker, politiker
* Samir Khalil Samir, teolog, islamforsker
* Samir Kassir, journalist, forfatter
* Elias Hrawi, libanesisk president 1989 til 1998
* André Megarbane, genetiker
* Gabriel Yared, komponist
* Sélim Abou, rektor
* Nasrallah Boutros Sfeir, Den maronittiske kirkes patriark
* Marie Keyrouz, katolsk nonne, sangerinne

## Referanser


## Eksterne lenker
* Université Saint-Joseph
CEDRAC

**CEDRAC** (*Centre de documentation et de recherches arabes chrétiennes*) er forkortelsen for Senter for kristen-arabiske studier ved Université Saint-Joseph, Beirut.

Det internasjonalt kjente senteret ble opprettet i 1986 av Samir Khalil Samir og ble tilknyttet Université Saint-Joseph i 1996. Det er det eneste av sitt slag på verdensbasis.

Senteret råder over 23&nbsp;000 bøker og multimedia-enheter. Fagfeltene er historie, filosofi, filologi, naturvitenskap og religionsvitenskap: kristendom, islam og andre religioner med som har sitt tyngdepunkt i Midtøsten, særlig Libanon, Syria, Irak, det historiske Palestina og Egypt.

CEDRAC ser seg i forskertradisjonen til Louis Cheikhô og Georg Graf, som ved slutten av det 19. og begynnelsen av det 20. århundret drev denne type forskning med Beirut som base.

## Eksterne lenker
*
Vorstehhunder

**Vorstehhund** kan vise til
* Vorstehhund korthåret (FCI #119)
* Vorstehhund langhåret (FCI #117)
* Vorstehhund stikkelhåret (FCI #232)
* Vorstehhund strihåret (FCI #098)
Ambassadørene (Holbein)

**«Ambassadørene»** er et maleri fra 1533 av den tyske maleren Hans Holbein den yngre (1497–1543). Bildet er et kombinert dobbeltportrett og stilleben og et høydepunkt innen renessansemaleriet. 

I maleriet uttrykkes stoltheten over humanismen, og en fullstendig erkjennelse av dens karakter. Ved føttene til de to ambassadørene, under de forskjellige kunnskapsdisiplinenes emblemer, skimter vi en fortegnet hodeskalle, en såkalt anamorfose. Denne kan gjenkjennes om man ser maleriet fra siden. Hodeskallen er kanskje et symbol på at alt er forgjengelig, og at døden er det eneste sikre i livet. Det var for øvrig lenge usikkert hvem modellene til personene på bildet var, men man regner nå med at det viser Jean de Dinteville (1504–1555), den franske ambassadøren til England i 1533, og, på høyre side, hans landsmann Georges de Selve (1509–1541), som i 1533 var biskop av Lavaur.

## Referanser


## Kilder
* National Gallerys nettsted om Ambassadørene 
* *The Ambassadors' Secret. Holbein and the World of the Renaissance* av **John North**, Hambledon and London, 2004, ISBN 1-84212-661-X
Erling Gjelsvik

**Erling Torstein Gjelsvik** (født 1949) er en norsk forfatter, dramatiker, journalist og oversetter.

Gjelsvik arbeider som skribent i *[[BA]]*. Han debuterte i 1978 med romanen *Dødt løp*.

## Kontrovers

Gjelsvik har tatt til orde for at de rusmiddelavhengige i Nygårdsparken bør fjernes, med makt om nødvendig. Spesielt uttalelsen «Få disse asosiale rasshølene ut!» skapte stor misnøye blant de rusmiddelavhengige i Bergen

## Bibliografi
* *Dødt løp* &ndash; roman (1978)
* *Den som lever ved sverd* &ndash; roman (1981)
* *Stormsvalene* &ndash; roman (1986)
* *Brenningen* &ndash; skuespill (1986)
* *Nordahl i våre hjerter* &ndash; musikal over Nordahl Griegs liv (1990)
* *Den sjette dag* &ndash; skuespill (1994)
* *Bergens mysterier* &ndash; kriminalroman (1995) (sammen med Bernhard Roggen, Willy Dahl og Gunnar Staalesen)
* *Veier til Vestlands-maten* &ndash; sakprosa (1995) (illustrert av Lasse Berntzen)
* *Jakten på Gjest Baardsen* &ndash; biografi over Gjest Baardsen (2000)
* *Panorama Bergen* &ndash; bilder av Oddbjørn Monsen til tekst ved Gjelsvik (2001)
* *Fisketorget anbefaler* &ndash; matoppskrifter (2001) (illustrert med foto av Oddbjørn Monsen)
* *Ludvig Holberg* &ndash; biografi samt Ludvig Holbergs egne tekster (2004)
* *Kongen må dø* &ndash; roman, utgitt som miniatyrbok (2006)

Romanen *Bergens mysterier* ble påbegynt av Bernhard Roggen under pseudonymet **Leonard** og utgitt i 1845. I 1995 ble den fullført av Gjelsvik sammen med Willy Dahl og Gunnar Staalesen.

## Drama
* *Brenningen* &ndash; skuespill, Den Nationale Scene (1986)
* *Nordahl i våre hjerter* &ndash; musikal over Nordahl Griegs liv, musikk ved Knut Skodvin, Den Nationale Scene (1990)
* *Blodig bokmerke* &ndash; hørespill, NRK (1990)
* *Den sjette dag* &ndash; skuespill, Den Nationale Scene (1994)
* *Enhjørningen* &ndash; musikal for ungdom (1994)
* *[[Aischylos]] – Orestien* &ndash; gjendiktning, Den Nationale Scene (2002)
* *Året Michelsen* &ndash; gallaforestilling i forbindelse med 100-årsjubileet for Unionsoppløsningen, Grieghallen (2005)
* *Harald Hårfagre* &ndash; historisk spill, Stiftelsen Harald Hårfagre, Møllebukta, Stavanger (2007)

## Referanser

## Kilder
* Presentasjon av Erling Gjelsvik i Forfatterkatalogen på Forfattersentrums nettsider

## Eksterne lenker
* Aftenposten: Forfatterprofil Erling T. Gjelsvik 
* Digitaliserte bøker av Erling T. Gjelsvik hos Nasjonalbiblioteket
Mikojan-Gurevitsj MiG-17

**Mikojan-Gurevitsj MiG-17** (NATO-kallenavn **Fresco**) (Russisk: Микоян и Гуревич МиГ-17) var et en-motors sovjetisk jagerfly som kom i tjeneste i 1952.

## Historie og utvikling
MiG-17 var basert på det svært vellykkede jagerflyet MiG-15. En av de store endringene fra forgjengeren var den graderte bakovervinklingen på vingene hvor den indre delen av vingene var bakovervinklet 45 grader, mens den ytre var bakovervinklet 42 grader. En av de synlige forskjellene fra forgjengeren var de tre vinkelrette metallplatene som omkranset vingen, mot forgjengerens to. Hensikten med disse platene var å unngå at hele vingen steilet samtidig. I tillegg  hadde MiG-17 en bukfinne. MiG-17 brukte også samme motor som forgjengeren &ndash; Klimov VK-1, og resten av flyskroget var ellers svært likt.

Den første prototypen, med typebetegnelse *SI*, tok til vingene første gang 14. januar 1950 og ble fløyet av Ivan Ivashchenko. Den andre prototypen, *SP-2*, var en avskjæringsjager som var utstyrt med radar. SI-prototypen gikk tapt i en flystyrt 17. mars 1950, men på tross av dette var testingen av prototypen *SI-2* og et par eksperimentelle fly, *SI-02* og *SI-01*, generelt sett en suksess. På bakgrunn av dette ble flyet godkjent for produksjon 1. september 1951. Det hadde blitt beregnet at med samme motor som MiG-15 ville den maksimale hastigheten til MiG-17 være 40&ndash;50 km/t høyere og MiG-17 ville også være mer manøvrerbar i større høyde enn forgjengeren.

Masseproduksjon av MiG-17 startet i august 1951. Så lenge flyet ble produsert ble det forbedret og modifisert mange ganger. Basisvarianten, **MiG-17**, var en jagervariant kun beregnet på bruk på dagtid. Bevæpningen var tre kanoner. Flyet kunne også brukes som jagerbomber, men lasteevnen for bomber var lav i forhold til andre samtidsfly, så flyet var vanligvis utstyrt med ekstra drivstofftanker istedenfor bomber.

Snart etter dette ble det produsert et antall av allværsvarianten **MiG-17P**, som hadde en Izumrud radar og modifisert luftinntak. Våren 1953 kom også dag-jagervarianten **MiG-17F** i produksjon. Denne var utstyrt med en VK-1F jetmotor med etterbrenner, noe som forbedret ytelsen, og gjorde dette til den mest populære varianten av MiG-17. Den neste produksjonsvarianten med etterbrenner ble **MiG-17PM**. I 1956 ble 47 fly konvertert til denne standarden (også kjent som **PFU**) med 4 første-generasjons Kaliningrad K-5 (NATO-betegnelse: AA-1 «Alkali») luft-til-luft&ndash;missiler. Et lite antall **MiG-17R** rekognoseringsfly ble bygget med en VK-1F-motor etter først å ha blitt utprøvet med VK-5F-motoren.

Flere tusen MiG-17 ble bygget i Sovjetunionen fram til 1958.

## Spesifikasjoner (MiG-17F)

Noen utgaver var utstyrt med tre NR-23 maskinkanoner og fire K-13-missiler. 

## Referanser


## Eksterne lenker
* Wings Palette-fargelegging
Roy J. Glauber

**Roy J. Glauber** (født 1. september 1925 i New York, død 26. desember 2018 i Newton) var en amerikansk fysiker tilknyttet Harvard-universitetet. Han ble tildelt halvparten av Nobelprisen i fysikk for 2005, mens John L. Hall og Theodor W. Hänsch delte den andre halvparten. Glauber fikk prisen for sitt arbeid med kvanteteorien for optisk koherens, som ble gitt ut i 1963.

Glauber ble uteksaminert fra Bronx High School of Science i 1941 og ble senere student ved Harvard-universitetet. Etter sitt andre år ble han rekruttert til å jobbe på Manhattanprosjektet hvor han i en alder av 19 var en av de yngste vitenskapsmennene ved Los Alamos. Hans arbeid omfattet kalkulasjon av kritisk masse for atombomben. Etter to år ved Los Alamos returnerte han til Harvard hvor han oppnådde en Bachelorgrad i 1946 og en filosofisk doktorgrad i 1949.

## Referanser


## Eksterne lenker

* Side om Roy J. Glauber ved Harvard  (engelsk)
Vilhelm I av Utrecht

**Vilhelm I** (døde i Utrecht, 27.  april 1076, ned.: **Willem I van Utrecht**) var biskop i erkebispedømmet Utrecht fra 1054 til 1076. 

Vilhelm var en typisk representant for det tyske systemet der biskoper, som ikke kunne arve landområdene de styrte, var keiserrikets fremste tjenestemenn. Det sies at han stammet fra slekten som styrte hertugdømmet Geldern. Han var videre en av keiser Henrik IVs lojale vasaller, og ble utnevnt til biskop under en krig mot grevskapet Holland og Vest-Friesland som gjorde opprør mot keiseren. I 1061, da Dirk V overtok grevskapet etter sin far Floris I, erobret den keiserlige hæren store deler av hans landområder. Herredømmet over disse områdene ga Henrik&nbsp;IV i 1064 til erkebispedømmet Utrecht. Dette førte Vilhelm inn i en konflikt med grevene Dirk V og hans stefar Robrecht I av Flandern, og han ba hertug Gottfried III av Neder-Lothringen om hjelp. 

I 1064/1065 var han i med det store følget til erkebiskop Siegfried av Mainz på pilegrimsferd til Det Hellige Land, og han unnslapp der med nød og neppe et beduinsk rovoverfall.  

Vilhelm greide å gjenerobre områdene i grevskapet Holland ved feltslagene i 1071 og 1072. Disse områdene kom etter hans død i 1076 igjen i grevene av Hollands eie.

Under investiturstriden støttet riksbiskop Vilhelm lojalt keiser Henrik IV. Under synoden i Worms i 1076 var han sentral i arbeidet for å få de øvrige biskopene til å avsverge troskapen til pave Gregor VII. Etter dette ble den tyske keiseren ekskommunisert, og 27. mars 1076 lyste Vilhelm paven i bann under en synode i Utrecht. Vilhelm døde én måned senere.

## Referanser
Fylkesvei 6482

**Fylkesvei 6482 (Fv6482)** går mellom Gjølmesli og Forve bru i Orkland kommune.

Før Trøndelag fylke ble opprettet 1. januar 2018 hadde veien betegnelsen fylkesvei 462 (Sør-Trøndelag).

## Kommuner og knutepunkter

## Referanser


## Eksterne lenker
* Vegvesenets vegkart 
* 
*
Kongsberg flyplass

**Kongsberg lufthavn, Skavanger** er en tidligere flyplass som ligger ved Skavanger, rett på vestsiden av Numedalslågen, i Kongsberg kommune i Buskerud. Hvert år den 16. mai arrangeres det russefest på flystripa for russen i Kongsberg.
Den islamske ekspansjonen

**Den islamske ekspansjonen** (, *al-Futūḥāt al-Islāmiyya*), også omtalt som *de arabiske erobringer* og *tidlige islamske erobringer* begynte med den islamske profeten Muhammed på 600-tallet. Han etablerte en ny forent politikk på den arabiske halvøy hvor de påfølgende kalifatene Rashidun og Umajjad utøvde en rask erobringspolitikk i det neste århundret. Det resulterende muslimske riket strakte seg fra Kinas grenser og det indiske subkontinent, over Sentral-Asia, Midtøsten, Nord-Afrika, og deler av Europa (Sicilia og Den iberiske halvøy) til Pyreneene.

De muslimske erobringene førte til at Sasanideriket ramlet sammen og store territoriale tap for det bysantinske rike (Østromerriket). Årsakene for den muslimske suksess er vanskelig å rekonstruere i ettertid, hovedsakelig grunnet at kun fragmentariske kilder fra perioden har overlevd. De fleste historikere er enige om at det persiske Sasanideriket og Østromerriket var militært og økonomisk utmattet etter å ha kjempet mot hverandre i tiår.

Historikeren Fred McGraw Donner antyder at dannelsen av en stat på den arabiske halvøy og ideologisk (det vil religiøs) sammenheng og mobilisering var hovedårsaken til hvorfor de muslimske hærene i løpet av hundre år kunne etablere et stort førmoderne rike.

## Referanser


## Eksterne lenker
*
Wadahl flyplass

**Wadahl flyplass** er sannsynligvis Norges høyestbeliggende flyplass. 

Den ligger på østsiden av Wadahl Høgfjellshotel og like ved Gålå Høgfjellshotell ved bygda Gålå i Sør-Fron kommune i Innlandet. 

## Historie
Flyplassen ble innviet i 1970 etter Tore Wadahls årelange og seige kamp om å få en flyplass ved Wadahl Høyfjellshotell.  Tore Wadahl er nest eldste sønn av Trygve Wadahl, tidligere eier av Wadahl Høyfjellshotell. Tore er en stor flyentusiast, og kjempet lenge for å få en flystripe på Gålå. Han var også den første personen til å lande på Frya flyplass i Ringebu, med sin Piper J-3 Cub LN-FAB torsdag 1. november 1984. ”Med dette har jeg åpnet begge flystripene i midtdalen”, sa Wadahl i det han viste til sin egen flystripe oppe på fjellet ved Wadahl Høgfjellshotell.  

Da Wadahl flyplass åpnet i 1970 var rullebanen på knappe 330 meter, senere ble den forlenget til dagens lengde på 500 meter, og ble et populært møtested for flygere fra hele landet. 

## Innflyging
Like nedenfor flyplassen, ved Gålåvannet spilles hver sommer Henrik Ibsens Peer Gynt / Peer Gynt-stemnet ved Gålåvatnet i friluft. OBS: Ikke fly i nærheten under forestillingen. Det har vært betydelig hyttebygging i området de siste årene. Det er et godt nett av oppkjørte skiløyper og tre forskjellige skitrekk med slalåmbakke i området.

Innflygingen er preget av i all hovedsak jevnt terreng, men med høyspentledninger på short final 15 og 33.  I begge ender er det trær på short final. Rett før treshold på bane 15 er det en bilvei av grus, noe man må være obs på ved innflyging. I optimale forhold er landing på bane 33 og avgang på 15 å foretrekke. På sommerstid beiter det mye sau og kyr i området, og disse dyrene kan forekomme på banen. Sjekk derfor alltid banestatus før man kommer inn for landing

Innflygingsforholdene er krevende på grunn av strømledninger og svært kort rullebane for denne høyden. I 2006 kjørte en Cessna 172 utfor rullebanen og tippet. 

Flyradiofrekvens 123,500 MHz. (Med litt hell får du bakkekontakt for PPR).

## Flystripa
Flystripa er kort, smal, og plassert høyt. Vektberegning og densitiy altitude er viktige faktorer man er nødt til å ta i betraktning. Pr juli 2020 er banen i god forfatning, men med høyt gress på sidene, og grus på midten. Banen er litt humpete, så standard soft field teknikk er å anbefale. 

## Referanser


## Eksterne lenker
* Gålå Høyfjellshotell 
* Wadahl Høyfjellshotell
* [Wadahl på norskeflyplasser.no](http://generator.firmanett.no/(or3q2xamejvziqz4vdaucf55)/generator.aspx?PID=176870&M=0&M=0/)
* Rapport om luftfartsulykke på Wadahl flyplass 01.08.2006 med Cessna 172P, LN-MTM
* https://fronhistorielag.com/2018/12/29/lillebror-overtar-storebror/
* http://farkiv.no/nettutstillinger/samferdsel/fly/flytrafikk-gudbrandsdalen
Earl Hines

**Earl Kenneth «Fatha» Hines** (født 28. desember 1903 i Pittsburgh, død 22. april 1983 i Oakland i California) var en amerikansk jazzpianist og bandleder.

Hines lærte trompet og piano, og spite med Lois Deppes «Serenaders» i hjembyen (1918–1921).  Hans spillestil videreutviklet seg fra ragtime og stride piano, til en «trumpet style» med hyppig bruk av arpeggio. Hines flyttet til Chicago omkring 1923, der han ble med i Sammy Stewarts band, Erskine Tates band, og Carroll Dickersons band, før han i samme by, tilkom i Louis Armstrong «Stompers» (1926), «Hot Five» og «Hot Seven», samt «All-Stars» (1948–51).  Han ledet eget band «Earl Hines and his Orchestra» (1928–48), frem til 1938 basert på (det Al Capone-eide) Grand Terrace Ballroom i Chicago.  Bandet huset musikere som Charlie Parker, George Russell, Billy Eckstine, Dizzy Gillespie og Sarah Vaughan.  Etter flytting til California, etablerte han eget Dixieland-band (1951).  

Rundt 1964 ga han en serie konserter i New York, og mottok i en alder av 64 år Down Beat-prisen 1965.

Den 16. mai 1966 spilte han ved Club Manhattan i Oslo med Karl Otto Hoff på trommer og Bjørn Pedersen på bass, et innslag som med Harald Heide-Steen jr. som regissør
ble vist i NRK-programmet *Tema med variasjoner* den 1. september 1966. Den 22. oktober 1970 gjestet han Njårdhallen. Hines ledet sporadiske grupper frem til sin død.   

## Referanser

## Eksterne lenker
* 
* 
* 
* redhotjazz.com  med biografi og liste over hans komposisjoner
* pbs.org  har diverse materiale om Hines
Björkhagen tunnelbanestasjon

**Björkhagen tunnelbanestasjon** er en stasjon på Stockholms tunnelbane i bydelen Björkhagen i Söderort i Stockholm

Den ligger på T-bane 1 (grønn linje) mellom stasjonene Hammarbyhöjden og Kärrtorp. Stasjonen ble åpnet 19. november 1958. Stasjonen ligger i dagen, med billetthall som har inngang fra en parkvei i nordenden. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Fylkesvei 6432

**Fylkesvei 6432 (Fv6432)** går mellom Kyrksæterøra i Heim og Våvatnet i Orkland.

Før Trøndelag fylke ble opprettet 1. januar 2018 hadde veien betegnelsen Fylkesvei 301 (Sør-Trøndelag).

## Kommuner og knutepunkter

## Eksterne lenker
* Vegvesenets vegkart 
*
Åkeshov tunnelbanestasjon

**Åkeshov** er en stasjon i Stockholms tunnelbane. Den ligger i bydelene Åkeshov og  Norra Ängby i Västerort i Stockholm kommune.

Stasjonen trafikkeres av T-bane 1 (grønn linje) og ligger mellom stasjonene Brommaplan og Ängbyplan. Stasjonen ble tatt i bruk 26. oktober 1952, da strekningen Hötorget &ndash; Vällingby ble åpnet.

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Grand Terrace Ballroom

**Grand Terrace Ballroom** var en jazzklubb på Chicagos sørside, kjent for å ha huset
verdenskjente band i perioden 1921-1938.  Den tidligere garasje ble åpnet undernavnet **Sunset Cafe** i 1921 under ledelse av Ed Cox, og hadde bordsetting organisert i terrasser rundt scenen.
Band ledet av Carroll Dickerson, Louis Armstrong, Johnny Dodds, Fletcher Henderson, Count Basie og Earl Hines (1928–38) hadde fast
base her, og fungerte som arnested for unge musikere som Bix Beiderbecke,
Jimmy Dorsey, Benny Goodman og Gene Krupa.  Faste radiosendinger herfra,
ble kringkastet over USA.  I 1932 ble Al Capone tiltvunget medeierhttps://web.archive.org/web/20061028045231/http://www.counterpoint-music.com/bookstore/natkingcole.html og ga musikerne datidens nødvendige beskyttelse.
Etter en renovering i 1937 endret navnet til **Grand Terrace Cafe**, og
stedet var nattklubb frem til 1950, da det ble kontorbygg.  Stedet ble i 1998
et av byens designerte landemerker.

## Eksterne lenker
* communitywalk.com  gir kart- og bildereferanse
Ängbyplan tunnelbanestasjon

**Ängbyplan tunnelbanestasjon** er en stasjon på Stockholms tunnelbane i bydelen Södra Ängby. Den trafikkeres av T-bana 1 (grønn linje). 

Ängbyplan ligger mellom stasjonene Åkeshov og Islandstorget. Den ble åpnet 26. oktober 1952, da strekningen Hötorget &ndash; Vällingby ble innviet, med navnet *Färjestadsvägen*. Den fikk sitt nåværende navn i 1962. 

## Eksterne lenker
* Oversikt over kollektivtransport-systemet i Stockholm på sl.se
* Linjekart for Stockholms tunnelbane
Setermoen flyplass

**Setermoen flyplass** er en flyplass som ligger på Artillerisletta på sørsiden av Setermoen i Bardu kommune i Troms fylke.
## Eksterne lenker
* [Setermoen, Artillerisletta på norskeflyplasser.no](http://generator.firmanett.no/(raiaulqdi5aths245ucxnbnm)/generator.aspx?PID=176825&M=0&M=0/)
Björkhagen

**Björkhagen** er en bydel i bydelsområdet Skarpnäck i Söderort i Stockholm kommune. Bydelen grenser til Kärrtorp, Hammarbyhöjden, Södra Hammarbyhamnen og til Nacka kommune. Det moderne Björkhagen vokste frem på midten av 1950-tallet. Björkhagen domineres av ett 16 etasjer bolighus fra 1956, det høyeste bolighuset i Norden i 1956. Her ligger det også Markuskirken, en internasjonalt kjent kirke fra 1963 av arkitekt Sigurd Lewerentz.

## Bilder

Bilde:Bjorkhagen 2008, a.jpg|Bolighuset fra 1956
Bilde:Bjorkhagen 2008, b.jpg|Lyckebyvägen
Fil:Markuskyrkan_2008_(8).jpg|Markuskirken


## Se også
*Björkhagen tunnelbanestasjon
Shooting Dogs

***Shooting Dogs*** er en britisk dramafilm fra 2005 som er basert på virkelige hendelser fra folkemordet i Rwanda i 1994. Innspillingen er lagt til skolen der det virkelig skjedde, og mange av de involverte i filmen opplevde folkemordet selv, og mistet flere familiemedlemmer under tragedien.

## Handling
Rwanda er nær en borgerkrig og situasjonen er spent, men livet på skolen der Joe underviser går sin vante gang. Joe er ung og idealistisk, og underviser på misjonsskolen i Rwandas hovedstad Kigali.

Plutselig en dag kommer hutu-milits og slakter ned tutsiene i byen, og flere tutsier søker tilflukt på skolen til Joe. En belgisk FN-delegasjon er også tilstede på skolen, men de har ikke mye å stille opp med, og kan kun overvåke situasjonen. Hutuer samler seg blodtørstige utenfor skolen med machetene klare.

Francois Ngarambe, president for organisasjonen for de som overlevde folkemordet i Rwanda har uttalt at filmen gir et feil bilde av folkemordet, siden det vises som å være utført av militsene (Interahamwe), mens den ikke nevner i det hele tatt all planleggingen som ble gjort av hutu-ekstremister i regjeringen og hæren i forkant av folkemordet.

*Shooting Dogs* fikk Den Norske Fredsfilmprisen i Tromsø 2006.

## Skuespillere
* John Hurt som Christopher
* Hugh Dancy som Joe Connor
* Dominique Horwitz som kaptein Charles Delon
* Louis Mahoney som Sibomana
* Nicola Walker som Rachel
* Steve Toussaint som Roland.
* David Gyasi som François.
* Susan Nalwoga som Edda.
* Victor Power som Julius.
* Jack Pierce som Mark.
* Musa Kasonka Jr. som Boniface.
* Kizito Ssentamu Kayiira som Pierre.
* Clare-Hope Ashitey som Marie.

## Eksterne lenker
*
* Om ''Shooting Dogs'' på Filmweb
Eddie Murphy

**Edward Regan Murphy**, kjent som **Eddie Murphy**, (født 1961) er en amerikansk skuespiller og komiker.

Han ble nominert til Oscar for beste mannlige birolle under den 79. Oscar-utdelingen og mottok en Golden Globe for sin rolle i *[[Dreamgirls (film)|Dreamgirls]]*.

## Filmografi
* *[[48 timer]]* (1982)
* *[[Rollebyttet]]* (1983)
* *[[Eddie Murphy Delirious]]* (1983)
* *[[Supervåpenet]]* (1984)
* *[[Beverly Hills purk]]* (1984)
* *[[Den utvalgte]]* (1986)
* *[[Beverly Hills purk II]]* (1987)
* *[[Eddie Murphy Raw]]* (1987)
* *[[Amerika for mine føtter]]* (1988)
* *[[Harlem Nights]]* (1989)
* *[[Nye 48 timer]]* (1990) 
* *[[Boomerang (1992)|Boomerang]]* (1992)
* *[[Vår mann i Washington]]* (1992) 
* *[[Beverly Hills Cop III|Beverly Hills purk III]]* (1994)
* *[[En vampyr i Brooklyn]]* (1995)
* *[[Den helskrudde professoren]]* (1996)
* *[[Metro (1997)|Metro]]* (1997)
* *[[Dr. Dolittle (film)|Dr. Dolittle]]* (1998)
* *[[Holy Man]]* (1998)
* *[[Mulan (film)|Mulan]]* (1998) (stemme)
* *[[Bowfinger]]* (1999)
* *[[Life (1999)|Life]]* (1999)
* *[[Den helskrudde professoren 2]]* (2000)
* *[[Dr. Dolittle 2]]* (2001) 
* *[[Shrek]]* (2001) (voice)
* *[[Showtime (film)|Showtime]]* (2002)
* *[[The Adventures of Pluto Nash]]* (2002)
* *[[I Spy (2002)|I Spy]] * (2002)
* *[[Daddy Day Care]]* (2003)
* *[[Shrek 4-D]]* (2003)  (stemme)
* *[[Spøkelseshuset]]* (2003)
* *[[Shrek 2]]* (2004) (stemme)
* *[[Dreamgirls (film)|Dreamgirls]]* (2006)
* *[[Shrek den tredje]]* (2007)
* *[[Norbit (film)|Norbit]]* (2007) 
* *[[Meet Dave]]* (2008) 
* *[[Imagine That (film)|Imagine That]]* (2009)
* *[[Shrek – Lykkelig alle sine dager]]* (2010)
* *[[Tower Heist]]* (2011)
* *[[A Thousand Words]]* (2012)

## Referanser


## Eksterne lenker
*
Sion (andre betydninger)

*Sion, egentlig et lite fjell, benyttes i bibelsk sammenheng til tider synonymt om Jerusalem, og er i kristen tradisjon målet for en lengsel etter et guddommelig og sikkert sted.
*Sion (norsk borg) &ndash; Kong Sverres Gamle borg i Trondheim.
*Sion (Sveits) &ndash; hovedstaden i kantonen Wallis i Sveits.
*Zion nasjonalpark, en nasjonalpark i Utah, USA.
Lillesund skole

**Lillesund** skole er en barneskole som ligger nær Haugesund sjukehus. Den har om lag 500 elever og ca. 90 ansatte per 2021.

Lillesund var i perioden 2003 til 2005 demonstrasjonsskole. Begrunnelsen for dette var: Skolen utmerker seg særlig i forhold til elev- og foreldremedvirkning. Den er blant annet valgt fordi den til tross for gammel skolebygning har vist at det er mulig å drive et framtidsrettet og kreativt pedagogisk utviklingsarbeid. Det er etablert et omfattende samarbeid mellom hjem og skole der det prøves ut ulike metoder for foreldremedvirkning med gode resultater i forhold til oppvekst- og læringsmiljø og skolebasert vurdering. Skolen er fremragende på kriterieområdet «Systematisk arbeid for et trygt skolemiljø».

Under andre verdenskrig ble skolen brukt til et fengsel for fanger og demonstranter. Skolen ble offisielt åpnet i 1920, men elever begynte å gå på den allerede den 17. oktober 1919. Skolen ble tegnet av arkitekt Kasper Hassel fra Bergen. 

## Referanser


## Eksterne lenker
* 
*  Lillesund skole på pedagogikk.info
*  Om demonstrasjonsskoler hos Odin.dep.no
Cecilie

**Cecilie** er et kvinnenavn, fra Latin *Caecilia*, med betydelsen *veien for de [[blind]]e*. Det har sin opprinnelse i  det latinske ordet *caecus* som betyr *blind*.

## Utbredelse
Navnet *Cecilie* kom til Norge på 900-tallet, og ble relativt vanlig rundt 1300-tallet. 

Navnet *Cecilie* har vært vanlig i Norge fra 1960- til 2000-årene og hadde en popularitetstopp med 0,9 % i 1975.

*Cecilie* har norsk og tsjekkisk navnedag 22. november.

*Cecilie* er i dag et vanlig navn blant annet i Danmark, Norge og Grønland.

|}

## Referanser


## Eksterne lenker
*
Asa av Juda

:*ASA kan også være en forkortelse for [[acetylsalisylsyre]] eller [[aksjeselskap|allmennaksjeselskap]]*.

**Asa** var ifølge Bibelen en konge i tostammeriket Juda i den tidligere delen av kongetiden. Historien om ham står i 2. Krønikebok fra kapittel 14 – 16.

Asa var sønn og etterfølger av Abia. Asa viste seg å være en fremragende styresmann og en som tjente Gud. Han gjorde mye for å fremme tilbedelsen og han fjernet avgudene. Da det ble krig med kong Serah fra Nubia, gikk han til kamp og vant. 

Senere i sin regjeringstid sies det imidlertid at han begynte å oppføre seg dårligere. Da det ble en kamp mellom ham og tistammerikets konge Basja, stolte han ikke på Gud. Isteden inngikk han et kompaniskap med Arams konge Ben-Hadad. Da kom det en profet til ham og irettesatte ham. Men han ville ikke høre på profeten og fikk ham satt i fangenskap. 

Det fortelles til slutt i 2. Krønikebok 16 om hans storslåtte begravelse.

## Referanser


## Eksterne lenker
* 2. Krønikebok kapittel 14 med lenke til 15 og 16